पाएं अपने शहर की ताज़ा ख़बरें और फ्री ई-पेपरडाउनलोड करें
मौसम में बार-बार से परिवर्तन आ रहा है। पश्चिमी विक्षोभ के असर से अधिकतम तापमान में 2 डिग्री तक गिरावट दर्ज की गई है। वहीं आगामी दो दिनों में बारिश और आंधी का अलर्ट मौसम विभाग ने जारी किया है। शहर में शनिवार को सुबह से धूप खिली रही। सुबह करीब 11 बजे से आसमान में बादलों की आवाजाही शुरू हो गई। बादलों की आवाजाही के बीच हवा की रफ्तार भी कमजोर रही। शनिवार को अधिकतम तापमान 42 और न्यूनतम 28 डिग्री दर्ज किया गया। मौसम में आए बदलाव से लोगों को गर्मी से कुछ राहत महसूस हुई है।
जिले में मौसम में आ रहा बदलाव लोगों को बीमार बना रहा है। लोग सर्दी, खांसी, जुकाम और बुखार की चपेट में आ रहे हैं। इस सीजन में कोरोना संक्रमण भी तेजी से फेल रहा है। ऐसे में एक तरफ शहर से लेकर कस्बा व गांवों में बड़ी संख्या में लोग बीमारी की चपेट में आ रहे हैं।
आज व कल आंधी और बारिश का अलर्ट : मौसम विभाग के अनुसार पश्चिमी विक्षोभ के प्रभाव से एक प्रेरित परिसंचरण तंत्र राज्य के ऊपर बना हुआ है और इसका असर आगामी दो दिनों तक रहेगा। आगामी तीन दिनों के दौरान जोधपुर, जयपुर, अजमेर, उदयपुर, और भरतपुर, कोटा संभाग के जिलों में कहीं-कहीं थंडरस्टॉर्म के साथ हल्की बारिश और धूल भरी आंधी या अचानक तेज हवा 30 से 50 किमी प्रति घंटे तक दर्ज होने की संभावना है।
वहीं 3-4 मई को केवल मेघगर्जना होने की संभावना है। 5-6 मई से पुनः थंडर स्टॉर्म बारिश गतिविधियों में बढ़ोतरी होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn